मंगल ग्रह
भारतीय अंतरिक्ष अनुसंधान संगठन (इसरो) के अध्यक्ष जी. माधवन नायर ने कहा है कि भारत २०१३ तक मंगल के लिए एक अभियान शुरू करेगा। इसरो ने मंगल पर अंतरिक्ष यान भेजने के लिए तैयारी शुरू कर दी है। इस यान को लाल ग्रह के वातावरण के अध्ययन के लिए मंगल की कक्षा में ध्रुवीय उपग्रह प्रक्षेपण यान (पीएसएलवी) की सहायता से भेजा जाएगा। मंगल परिक्रमा यान ग्रह के चारों ओर ५०० x ८०,००० कि॰मी॰ की कक्षा में रखा जाएगा और करीबन २५ किलो के वैज्ञानिक पेलोड को ले जाने का एक प्रावधान होगा।
आदित्य (अंतरिक्ष यान)
आदित्य (अंतरिक्ष यान) या आदित्य-एल 1 सूर्य का अध्ययन करने के लिए एक अंतरिक्ष यान मिशन है। इसे भारतीय अंतरिक्ष अनुसंधान संगठन (इसरो) और विभिन्न भारतीय अनुसंधान संस्थानों के बीच सहयोग से तैयार किया गया है। इसे 2020 के अंत तक लॉन्च करने की योजना है। यह भारत का पहला सौर मिशन है।